cyanic-selkie/wikianc huggingface dataset:
Romansk stil
Måleri og bokkunst
Den romanske tida var òg ei tid for måleri og bokkunst. Framsidene av alter i kyrkjene kunne ha fargerike, måla illustrasjonar, og bøkene med religiøst innhald var utstyrt med bilete og dekorerte, store initialar (forbokstavar). Fargerike freskar dekte både veggar og kvelvar i kyrkjene, slik det framleis mellom anna er å sjå i fleire italienske kyrkjer, der òg store parti med bilete i mosaikk å sjå. Bayeuxteppet, eit langt teppe med broderte bilete som syner soga om den normanniske erobringa av England, er eit av dei meir særeigne døma på tidas tekstilkunst.
Sjisjevo
Sjisjevo (makedonsk Шишево; albansk Shishovë) er ein landsby i kommunen Saraj innanfor storkommunen Skopje i Nord-Makedonia.
Busetnaden hadde 3 376 innbyggjarar ved folketeljinga i 2002.
Théâtre de l'Odéon
Théâtre national de l'Odéon, som frå mars 1990 har hatt namnet Odéon–Théâtre de l'Europe, er eit offentleg teater i Paris i Frankrike. Teateret ligg på place de l'Odéon i 6. arrondissement, og vart skipa i 1782. I perioden frå 1782 til 1793 nytta skodespelartruppen frå teateret Comédie-Française (kalla les Comédiens-Français) mellombels théâtre de l'Odéon (salle Luxembourg) som si hovudscene.
Frå september 1971 har L'Odéon vore eit av seks teater i Frankrike som har status som nasjonalteater.
Teateret har vore utsett for fleire brannar. Den noverande teaterbygningen opna i 1819, og har frå 1947 vore verna som monument historique. Sal og scene er utforma «à l'italienne» (på italiensk vis), som vil seie at scena har form som ei kube og salen som ein halvsirkel. Eksteriøret er utforma i neoklassisistisk stil. Teateret har 800 plassar.
I tidas løp har teateret hatt mange ulike namn eller nemningar: Théâtre-Français du faubourg Saint-Germain (1782-1789), Théâtre de la Nation (1789-1793), Théâtre de l'Égalité (1794-1796), Théâtre de l'Impératrice et Reine (1808-1818), Second Théâtre-Français (1819-1990).
Serkland
Serkland eller Særkland er ei nemning frå norrøn tid om Mesopotamia og Nord-Afrika.
Namnet har ulike tolkingar. Serkarane kan visa til sarasenarane, eit namn brukt om muslimar på denne tida. Namnet kan også ha vore henta frå serkr ('kappe», kjole'), og land, noko som refererer til kleda som folk i området hadde på seg. Ei anna mogleg forklaring er det tyrkiske ordet for «førti pelsar», som var ein viktig valuta i vikingtida, og som resulterte i dagens [russisk]]e ord for «førti», sorok. Det kan òg vera nærskyldt med Sarkel, ein by i Khazarriket.
Fleire soger nemner Serkland: Ynglinga saga, Sörla saga sterka, Sörla þáttr, Sagaen om Sigurd Jorsalfare og Hjálmþés saga ok Ölvis. Det er også nemnd av skalden Þórgils fiskimaðr frå 100-tallet, og skalden Þórarinn stuttfeldr frå 1100-talet.
Ausa
Ausa er ei elv nord i San Marino. Det lågaste punktet til elva er 55 meter over havet, som er det lågaste punktet i landet. Byen Dogana ligg nær breidda av elva. Elva er 17,2 km lang.
Trio av Dolly Parton, Linda Ronstadt og Emmylou Harris
Trio er det første samarbeidsalbumet til Dolly Parton, Emmylou Harris og Linda Ronstadt. Det kom ut 2. mars 1987 på Warner Bros. Records. Albumet har selt over fire millionar eksemplar verda over.
Bakgrunn
Parton, Harris og Rondstadt hadde vore vener og fans av kvarandre i mange år og hadde alt i 1970-åra prøvd å spele inn eit album i lag. Men sidan dei var opptekne på kvar sin kant, og kvar for seg hadde kontraktar med forskjellige plateselskap, vart det ikkje noko av den gongen.
Enkelte innspelingar dei gjorde i 1970-åra kom ut på dei respektive soloalbuma til kvinnene. «Mr. Sandman» og «Evangeline» kom ut på Harris-albumet Evangeline og Parton sin «My Blue Tears» kom ut på Ronstadt-albumet Get Closer i 1982. Rodney Crowell sin «Even Cowgirls Get the Blues» kom ut på Harris sitt Blue Kentucky Girl. «Palms of Victory», eit anna spor frå innspelingane i 1970-åra, kom ut på plateboksen til Harris, Songbird: Rare Tracks and Forgotten Gems i 2007.
Dhar-distriktet
Dhar-distriktet er eit distrikt i Shabwah guvernement i Jemen. I 2003 hadde distriktet eit folketal på 9 927 menneske.
Trio av Dolly Parton, Linda Ronstadt og Emmylou Harris
Bakgrunn
Parton og Ronstadt spelte òg inn ein versjon av den tradisjonelle balladen «I Never Will Marry», som kom ut i 1977 på Ronstadt sitt Simple Dreams, sjølv om denne vart spelt inn ved eit anna høve enn det første Trio-forsøket. Det same vart Ronstadt sin versjon av Hank Williams sin «I Can't Help It (If I'm Still in Love with You)» frå Heart Like a Wheel, der ho hadde med seg Harris. På denne tida spelte Ronstadt og Harris òg fleire av songane til Parton. Harris spelte «Coat of Many Colors» og «To Daddy», og Ronstadt spelte inn «I Will Always Love You». Parton på si side spelte Harris sin «Boulder to Birmingham» i 1976 på albumet hennar All I Can Do.
Til slutt fekk dei i stand eit samarbeid. Innspelinga vart produsert av George Massenburg. Då Trio kom ut i mars 1987, inneheldt det fire hitsinglar, inkludert ein versjon av Phil Spector-hitten med The Teddy Bears, «To Know Him Is to Love Him», frå 1958.
Mottaking
Billboard skreiv ei melding 14. mars 1987: «Om dei 'nye tradisjonalistane' i country framleis har ei kjelde å hente songar frå, så er det i stor fordi desse songfuglane har halde det i live gjennom 1970-åra. Men dei tre i trioen kviler ikkje på rykta sine her. Kvar song på albumet er slåande vakre.»
Den første singelen frå albumet, «To Know Him Is to Love Him», kom ut i januar 1987 og gjekk til topps på Billboard Hot Country Singles-lista. Singelen gjekk òg til topps på RPM Country Singles-lista i Canada. Den andre singelen, «Telling Me Lies», kom ut i mai 1987 og nådde tredjeplassen på Billboard Hot Country Singles-lista, 35. plassen på Billboard Hot Adult Contemporary-lista og sjetteplassen i Canada på RPM Country Singles-lista. «Those Memories of You» var den tredje singelen frå albumet, gjeven ut i august 1987 og han nådde femteplassen på Billboard Hot Country Singles-lista og gjekk til topps på countrylista i Canada. Den fjerde og siste singelen frå albumet, «Wildflowers», kom ut i mars 1988 og nådde sjetteplassen på Billboard Hot Country Singles-lista og åttandeplassen i Canada på RPM Country Singles-lista.
Albumet vann Grammyprisen for beste countrysong av duo eller gruppe. Det vart òg nominert til Årets album i lag med Michael Jackson, U2, Prince og Whitney Houston. «Telling Me Lies» vart òg nominret for beste countrysong. Albumet vann prisen for årets album i 1987 av Academy of Country Music Award og Årets vokalhending ved Country Music Association Awards i 1988.
Medverkande
Henta frå notat i plateomslaget.
Salslister
Album
Singlar
Phantasmagoria av Curved Air
Mottaking
Allmusic kalla Phantasmagoria «kulminasjonen av alt det Curved Air lova i løpet av føregangarane» og «den beste timen for bandet så langt». Meldinga trekte fram at alle spora var bra, og særskild blandinga av musikkstilar og ingen av dei var pretensiøse.
Innhald
Ein annan song vart spelt inn og gjeven ut på singel med «Phantasmagoria» som B-side:
New York University
Dei 16 skulane og collega femner:
Rastorferbreen
Rastorferbreen er ein isbre som flyt sør frå Admiralty Mountains og ut i øvre Tuckerbreen like aust for Homerun Range. Han vart kartlagt av US Geological Survey (USGS) frå landmålingar og flyfotografi frå U.S. Navy i 1960-63. Han vart namngjeven av Advisory Committee on Antarctic Names (US-ACAN) etter James R. Rastorfer, ein biolog i US Antarctic Research Program (USARP) ved McMurdo-basen i 1967-68 og Palmer-stasjonen i 1968-69.
New York University
Det var 40 870 studentar og 4 380 vitskapeleg tilsette ved NYU i 2006, og det same året var skulepengane US$ 33 420. Undervisninga vert gjeven opp til doktorgradsnivå.
NYU Library System, inkludert Bobst Library, hadde i 2006 4 939 724 titlar og var dermed det 34.største biblioteket i USA.
Monte Titano
I følgje segna grunnla St. Marinus San Marino som ein landsby på kalksteinsfjell. Fjellet har tre toppar, De La Fratta, Guaita og Montale.
I 2008 vart fjellet skrive inn på verdsarvlista til UNESCO.
Radiorøyr
Radiorøyr, vakuumrøyr eller elektronrøyr er ein elektrisk komponent med minst to hovudtilkoplingar. Desse vert kalla katode og anode. Radiorøyret kan leie elektrisk straum frå anoden til katoden (sjå straumretning). Bortsett frå i nokre eksotiske utgåver vert katoden varma opp slik at han sender frå seg elektron som virkar som ladningsbærarar for straumleidninga. Elektrodane finn seg i eit vakuum slik at luftmolekyl ikkje forstyrrar leidningsprosessen og katoden ikkje blir bombardert med molekyl eller ion. Kolben er oftast laga av glas som er røyrforma, derav namnet røyr. Katoden blir alltid varma opp ved hjelp av ein elektrisk straum gjennom ein metalltråd, kalla glødetråden eller filamentet. Tråden sjølv kan danne katoden («direkte gløding», energisparande, for batteridrift), eller glødetråden vert omgjeve av ein elektrisk isolert metallsylinder som mottar varmeenergien («indirekte gløding», som er meir robust og tilbyr ein katodetilkopling som er elektrisk uavhengig av glødesystemet).
Det enklaste radiorøyret er dioden. Namnet er gjeve av dei to tilkoplingane anode og katode. Namnet er samansett av dei greske orda di = 'to', og ode (frå odos) som tyder 'veg'. Nemninga likerettar for ein diode er òg i bruk, hovudsakleg for kraftbetraktning, i motsetnad til diode for signalbetraktning. Hovudeigenskapen til dioden er at elektrona utelukkande kan røre seg frå katoden til anoden slik at dioden kan leie straum i berre éi retning. Når geometrien og temperaturen til katoden er gjeve, blir straummengda utelukkande avgjort av spenninga mellom anode og katode.
For å forbetre dei elektriske eigenskapane til røyret i enkle forsterkartrinn vart fleire gitter etter kvart innført i røyret. Slik oppstod tetroden med to gitter (utvikla av firmaet Siemens i Tyskland under første verdskrigen) og seinare pentoden med tre gitter (utvikla av hollenderen Bernhard D.H. Tellegen i 1926). Dermed var utviklinga av radiorøyret som forsterkande element optimalisert. Fram til oppfinninga av transistoren var radiorøyr praktisk talt einerådande som aktive forsterkarelement.
At det i løpet av utviklinga vart sett fleire enn tre gitter inn i katode-anodestrekninga var avgjort ut frå ynsket om spesielle funksjonar og enkle tekniske løysingar; fleire gitter forbetra ikkje eigenleg forsterkereigenskapane til røyra. Sjå til dømes superheterodynmottakar.
Røyra vert enno namngjevne etter mengder elektrodar dei inneheldt. Hextode, heptode, oktode og enneode er dei følgjande namna for kvar eit gitter meir.
Making Your Mind Up
«Making Your Mind Up» ('å bestemme deg') er ein britisk poplåt som vann Eurovision Song Contest 1981 for Storbritannia. Songen blei fremført av popgruppa Bucks Fizz som blei skipa berre månader før tevlinga. Songen var komponert av Andy Hill, mens John Danter skreiv teksta. Dei hadde henta inspirasjon frå 1950-åras swing og rock 'n' roll, og songen vekte oppsikt fordi dei to mannlege gruppemedlemmane reiv av skjørta på kvinnene midtvegs i framføringa. «Making Your Mind Up» blei ein stor hit etter Eurovision Song Contest og gjekk til topps på ei rekkje europeiske hitlister. I Noreg nådde songen ein andreplass på VG-lista.
Bakgrunn
På slutten av 1980 samarbeidet låtskrivaren Andy Hill med John Danter og skreiv «Making Your Mind Up» spesielt for den britiske finalen i forkant av Eurovision Song Contest 1981. Songen blei plukka ut til å delta i den britiske finalen, og låtskrivarane starta med å setje saman ei gruppe til å framføre songen. Resultatet blei kvartetten Bucks Fizz, beståande av Bobby G., Cheryl Baker, Mike Nolan og Jay Aston.
Gruppa sikra seg ein plateavtale med RCA Records, og songen blei publisert av Paper Music. Dansenummeret til gruppa blei laga av koreografen Chrissie Whickham, eit tidlegare medlem av dansetroppen Hot Gossip.
Teksta
«Making Your Mind Up» handlar om at du må sjå å bestemme deg og ikkje vingle, for det kan treffe deg hardt. Du må stole på ditt indre syn og samtidig køyre på. Det er nemleg på tide å bestemme seg.
Eurovision Song Contest
11. mars 1981 deltok Bucks Fizz med «Making Your Mind Up» i den britiske finalen Song for Europe. I sterk konkurranse med fleire kjente artistar og musikarar, vann kvartetten den britiske finalen klårt med 97 poeng. Dei blei dimed det britiske bidraget til Eurovision Song Contest i Dublin laurdag 4. april.
Dagen etter finalen blei singelen sloppen for sal, og gruppa reiste rundt i Storbritannia for å promotere songen. Blant anna opptredde dei i BBC-programmet Top of the Pops, noko som førte til at singelen entra den britiske singellista som nummer 24. Veka etter klatra han til femteplass. BBC spela også inn ein promoteringsvideo med songen og gruppa. I videoen vandrar Bucks Fizz rundt i varehuset Harrods i London.
Eurovision-finalen
4. april gjekk Eurovision Song Contest 1981 av stabelen i Dublin. Der var «Making Your Mind Up» det 14. bidraget på scena av 20 bidrag, rett etter Noregs Finn Kalvik med «Aldri i livet». Den livlege swing-inspirerte framføringa skilde seg ut i mengda, og midtvegs i songen reiv dei mannlege gruppemedlemmane av swingskjørta på kvinnene. Under hadde dei enda kortare skjørt. Like minnerik var også songprestasjonen til gruppa, der nokon tilsynelatande song i eit høgare toneleie enn dei skulle. I eit intervju i 1986 fortalde Cheryl Baker at ho song i eit høgare røysteleie enn resten av gruppa på grunn av nervar. Mike Nolan forklara på si side at mikrofonane deira blei bytta om like før framføringa. Det medførte at Baker og Jay Aston song inn i hovudmikrofonane, som hadde eit høgare volum. Men jurygruppene baserte poenga sine på generalprøve-framføringa kvelden før.
I forkant av Eurovision var Storbritannia den store favoritten, men avrøystinga blei svært jamn. Både Frankrike, Irland, Sveits, Tyskland og Storbritannia kjempa lenge om sigeren, men heilt til slutt tok Storbritannia ei avgjerande leiing og vann med 136 poeng, berre 4 poeng føre Tyskland. Den norske jurygruppa gav berre 3 poeng til «Making Your Mind Up».
Kaffifilter
Kaffifilter er eit partikkelfilter som vert nytta for trakting av kaffi. Dei er som oftast laga av porøst papir.
Making Your Mind Up
Etter sigeren
«Making Your Mind Up» blei ein stor europeisk hit etter Eurovision Song Contest og gjekk til topps på den britiske singellista. Der låg han i tre veker. Songen selde dessutan til gull i Storbritannia, og blei ein av årets mestseljande singlar. Songen tok seg også inn på hitlister verda over og toppa hitlistene i ei rekkje land. I Noreg låg han sju veker på VG-lista, derav fire veker som nummer 2, berre slått av Gry Jannicke Jarlum med «Svake mennesker».
Singelen var den fyrste av rundt 20 britiske singlar for Bucks Fizz. Singelen blei raskt etterfølgd av «Piece of the Action» og debutalbumet Bucks Fizz. «Making Your Mind Up» blei også den 47. mest selde singelen i Storbritannia i 1980-åra. Trass i suksessen til «Making Your Mind Up», er han ikkje den mest populære hos fansen til gruppa, og gruppemedlem Cheryl Baker rangerer han heller ikkje blant deira beste songar.
«Making Your Mind Up» fekk også stor popularitet i Australia og på New Zealand, der han nådde topp ti på singellistene i begge landa. I Australia selte singelen til gull, og gruppa blei svært populær «Down Under». Albumet til gruppa, Bucks Fizz, selte også nesten til platina.
Den mykje omtalte skjørte-episoden under dansenummeret har blitt gjenteken ei rekkje gongar i Eurovision Song Contest sidan. Den mest kjende er kanskje vinnarbidraget til Latvia i 2002, «I Wanna» med Marie N.
«Making Your Mind Up» blei parodiert av mange artistar etter dens suksess, med alternative titlar: «Me vas a volver loco», sungen av den spanske gruppa Parchís; «Rock and Roll Cowboy», framført av den tyske songaren Maggie Mae; og «It's Only a Wind Up», framført av den britiske humorgruppa Brown Sauce.
BBC brukte også tittelen på songen på sin britiske nasjonale finale frå 2004 til 2007. Showet, det britiske svaret på Melodi Grand Prix, heitte då Making Your Mind Up.
Cando
Cando er ei elv aust i San Marino. Ho spring ut aust for Monte San Cristoforo, og renn nordaustover, der ho munnar ut i Marano nær byen Faetano.
Tagged Image File Format
Tagged Image Fila Format (forkorta TIFF og TIF) er eit filformat som vert nytta til fotografi og elektronisk lagra dokument. TIFF formatet er eit av formata som er offentleg godkjent i Noreg for langtidslagring av informasjon.
Sosiologisk tidsskrift
Sosiologisk tidsskrift er saman med Sosiologi i dag eit av dei mest anerkjende sosiologiske fagtidsskrifta på norsk. Det blir utgjeve av Universitetsforlaget i samarbeid med institutta for sosiologi ved dei norske universiteta og Norsk sosiologforening. Tidsskriftet vart grunnlagt i 1993 og kjem ut fire gonger i året.
Mários Tofí
Junior Eurovision Song Contest 2004
7. september 2004 vart Tofí vald ut mellom 54 deltakarar til å representere Kypros i Junior Eurovision Song Contest 2004 på Lillehammer i Noreg. Songen «Ónira», skriven av Tofí sjølv, vart framført på gresk. Bidraget enda på åttandeplass med 61 poeng; tolv frå Hellas, åtte frå Malta og Storbritannia, seks frå Makedonia, fem frå Kroatia, Spania og Romania, fire frå Kviterussland, tre frå Nederland, to frå Latvia og eitt frå Sveits, Danmark og Belgia.
A Song for Europe
I februar 2006 var Tofí ein av dei ti finalistane i A Song for Europe, den kypriotiske uttakinga til Eurovision Song Contest 2006 i Aten i Hellas. Han enda til slutt på andreplass med songen «Congratulations»
Paul Dirac
Paul Adrien Maurice Dirac var ein britisk fysikar fødd i Bristol. Etter studium ved Saint John's College i Cambridge vart Dirac lucasiansk professor i matematikk ved Universitetet i Cambridge i 1932. Allereie medan han endå var student, såg han for seg ein særs elegant formalisme, som gav ei ny forklaring av kva kvantetilstandane i kvanteteorien eigenleg er, ved å identifisere dei med vektorar i eit Hilbertrom. Denne formalismen gjorde det mogleg å sameine dei to formuleringane av kvantemekanikken som fanst på dette tidspunktet, nemleg Schrödinger og de Broglies bølgjemekanikk og Heisenbergs matriseformulering.
Dirac er ein av grunnleggjarane av den relativistiske kvantemekanikken: Bølgjelikninga oppkalla etter Dirac, er den første formulering av kvanteteorien som er konsistent med relativitetsprinsippet. Med utgangspunkt i den relativistiske bølgjelikninga forutsa Dirac eksistensen av positronet, ein hypotese som seinare vart stadfesta ved oppdaginga av antimaterien.
Dirac bidrog òg til utarbeidinga av teorien for dei statistiske eigenskapane til kvantepartikler med halvtalig spinn, som vert kalla Fermi-Dirac-statistikk.
Dirac mottok saman med Erwin Schrödinger Nobelprisen i fysikk i 1933. Boka hans The Principles of Quantum mechanics (1930) er ei av dei mest grunnleggjande bøkene i kvanteteorien. Han døydde i Tallahassee i 1984.
Rastorguevbreen
Rastorguevbreen er ein stor sidebre som drenerer austsida av Explorers Range mellom Mount Ford og Sturm og munnar ut i Lilliebreen via Flensing isfall. Han vart kartlagt av US Geological Survey (USGS) frå landmålingar og flyfoto tekne av U.S. Navy i 1960-62. Han vart namngjeven av Advisory Committee on Antarctic Names (US-ACAN) etter Vladimir I. Rastorgujev, ein sovjetiske vêrobservatør ved Little America V i 1957.
Rasjtsje
Rasjtsje (makedonsk Рашче; albansk Rashçe) er ein landsby i kommunen Saraj innanfor storkommunen Skopje i Nord-Makedonia.
Frekvensplanet
Frekvensplanet er eit domene som framstiller fysiske eller matematiske storleikar (signal) som funksjon av frekvens. Ordinaten syner talverdien og anscissaen (frekvensaksen) gir informasjon om frekvensen til dei ulike komponentane. Frekvensen kan vera skalert i rad/s eller i Hz. Informasjonen i frekvensplanet er kompleks, så i tillegg til verdien på dei ulike frekvenskomponsntane treng ein òg fasen. Ein kan anten plotta talverdiane, som i fig. 1, og fasen av dei ulike komponentane (ikkje vist i fig. 1), eller reel og imaginære verdiar. Det mest vanlege er å plotta talverdiar og fase. Ut frå eit slikt plott av til dei ulike frekvenskomponentane ser ein at det tilsvarande signalet i tidsplanet er sett saman av fleire signal, med ulik frekvens og amplitude.
Ingrid Halstensen
Ingrid Halstensen er ein norsk journalist som har rapportert frå Premier League og vorte sportsanker for TV 2.
Frekvensplanet
Einsidige og tosidige spektrum
I fig. 1 startar frekvensaksen ved null og aukar mot høgare frekvensar langs anscissaen. Høgda på dei ulike frekvenskomponentane er proporsjonal med energien i dei einskilde komponentane, som signalet er sett saman av. Det er ofte enklare å nytta eit tosidig spektrum, som vist i fig. 3, der midten av abscissen svarar til frekvensen null. Energien i signalet er da delt mellom komponentar med positiv frekvens og komponentar med negativ frekvens. Ein kan konvertera frå eit tosidig til eit einsidig spektrum ved å fjerna komponentane med negative frekvens (til venstre for midten) og dobla høgda på komponentane med positiv frekvens (til venstre for midten); dette for at dei to ulike spektruma skal ha same energi. Eit tosidig spektrum gir ikkje meining reint fysisk (tida måtte i så fall gå baklengs), men det fører til enklare matematiske uttrykk når ein konverterer mellom tids- og frekvensplanet. I samband med modulasjon er det òg ein føremon å arbeida med eit tosidig spektrum.
Ingrid Halstensen
Halstensen har ein bachelorgrad innan film- og TV-produksjon frå Universitetet i Bergen og har tidlegare arbeidd som filmprodusent.
Halstensen byrja journalistkarrieren i 2010 ved å dekkje ishockey for TV 2. Seinare jobba ho seg oppover til å bli sportsanker. Ho var fotball-korrespondent for TV 2 i England i perioden 2018–2020.
Frekvensplanet
Periodiske signal
Signal som er periodiske i tidsplanet kan tranformerast til frekvensplanet ved hjelp av Fourier-transformasjon. Ein ender da opp med eit diskret frekvensspektrum, dvs, at energien i eit fysisk signal er konsentrert i ein grunnkomponent f_0 (komponenten med lågast frekvens) og harmoniske komponentar f_k, som har frekvensar som er relaterte til f_0 som
Ei sinuskurve har berre ein frekvenskomponent og all energien er konsentrert i denne komponenten. Ein konstant verd i tidsplanet svarar til ein frekvenskomponent med frekvensen null. Når ein ein dekomponerer signal i tidsplanet i harmoniske frekvenskomponentar, inneheld alle andre signal fleire frekvenskomponentar, som ved Fourier-analyse. (Det finst fleire andre måtar å dekomponera eit signal på, og da er ikkje dette lenger tilfelle.) For signal som ikkje er periodiske lyt ein ta i bruk andre metodar.
Spekteret til ei firkantkurve
Det kan visast, ved hjelp av Fourier-transformasjon, at frekvensspekteret til ei firkantkurve, fig. 2, har form av ein sinc-funksjon
Som vist i fig. 3 er bredda på hovedloben i sinc-funksjonen 2/\tau, men etter som dette er eit tosidig spektrum svarar midten av hovedloben til frekvensen null, så målt brå null er breidda lik 1/\tau. Avstanden mellom frekvenskomponentane er. Når pulsbreidda, fig. 2, vert redusert aukar breidda på hovedloven til sinc-funksjonen, som er det same som at bandbreidda til signalet aukar. Di større bandbreidd eit signal har, di større bandbreidd må forsterkarar, kommunikasjonskanalar, filter, etc. som signalet passerer gjennom ha.
Apofyllitt
Apofyllitt er eit fellesnamn for minerala hydroksyapofyllitt og fluorapofyllitt. Dei er begge kvite eller svakt farga mineral med perlemorglans. Fluorapofyllitt er det vanlegaste av desse, og kan opptre i vene tetragonale krystall på sprekkar og holrom i lavaer og andre bergartar, ofte saman med zeolittar.
I Noreg er dei kjent frå kontaktsonene i Oslofeltet, Kongsberg, Arendal, Sulitjelma og andre stader. Den kjemiske samansetnaden er (K,Na)Ca4Si8O20(F,OH)•8H2O. Hydroksyapofyllitt er særs sjeldan, og i Noreg kjent frå gruvene i Mofjellet ved Mo i Rana.
Bojane
Bojane (makedonsk Бојане; albansk Bojan) er ein landsby i kommunen Saraj innanfor storkommunen Skopje i Nord-Makedonia.
Busetnaden hadde 2 230 innbyggjarar ved folketeljinga i 2002.
Dhi As Sufal-distriktet
Dhi As Sufal-distriktet er eit distrikt i Ibb guvernement i Jemen. I 2003 hadde distriktet eit folketal på 163 019 innbyggjarar.
Othello
Othello (fullstendig tittel The Tragedy of Othello, the Moor of Venice) er eit tragisk drama av William Shakespeare som truleg blei skrive om lag 1603. Tema som kjærleik, sjalusi, truskap, forræderi og rasisme har gjort stykket aktuelt og populært over lang tid, og det blir stadig nyoppsett. Othello har også inspirert opera og, film.
Omleiringa av Guadeloupe
Omleiringa av Guadeloupe var eit mislukka forsøk av engelske styrkar leia av Christopher Codrington på å erobre den franske øya Guadeloupe under den spanske arvefølgjekrigen i 1703. Guvernøren på Guadeloupe, Charles Auger, sette opp eit kraftig forsvar og fekk forsterkingar frå Martinique. Engelskmennene gjekk derimot tom for forsyningar og omleiringa vart avslutta.
Varmetrådsinstrument
Varmetrådsinstrument eller heitetrådsinstrument er eit instrument til måling av elektrisk straum, mest brukt for vekselstraum. Straumen går gjennom ein utspent metalltråd, som utvidar seg på grunn av at straumen varmar han opp. Forlenginga av tråden blir overført til ein visar, som rører seg over ein skala.
Othello
Den første kjende oppføringa av dramaet fann stad 1. november 1604 i Banqueting House i Whitehall i London. Manuset blei først gjeve ut av Thomas Walkley i 1622, og var med i skodespelsamlinga First Folio i 1623.
Universitetet i Leipzig
Universität Leipzig er eit av dei eldste universiteta i Europa, grunnlagt i 1415 av pave Aleksander V. Det hadde opphavleg fire fakultet, og har i dag 14 fakultet med til saman 31 021 studentar (2004). Det medisinske fakultetet, som er over 600 år gammalt, er eit av dei mest velrenommerte. Det er det nest største universitetet i Sachsen.
Historisk vart personar tilknytte universitetet inndelt i ulike «nasjonar» kor dei kom ifrå: Den meissiske, den saksiske, den bayerske og den polske. Den store norske matematikaren Sophus Lie var professor ved universitetet i Leipzig.
Under DDR-perioden 1949-89 heitte universitetet Karl-Marx-Universität.
Mötley Crüe
Mötley Crüe er eit USA-amerikansk glam metal-band som vart skipa i Los Angeles, California i 1981.
New York Post
New York Post er den 13. eldste avisa som vert gjeven ut i USA, og den eldste som vert gjeven ut som dagsavis. Ho vart starta 16. november 1801. Sidan 1976 har avisa vore eigd av Rupert Murdoch gjennom selskapet News Corporation. Avisa er i høve opplag av dei 10 største som vert utgjevne i USA.
Mötley Crüe
Bandet vert ofte kategorisert innan genren hair metal. Namnet Mötley Crüe kjem av at ein ven av Mick Mars (som då spelte i bandet White Horse) sa «What a motley looking crew». Bandet vart raskt populært med låtar som «Home Sweet Home» og «Looks That Kill». Dei er også kjende for sitt lettsindige forhold til alkohol og narkotika.
Gruppa vart frå starten sett saman av vokalist Vince Neil, vokalist og bassist Nikki Sixx, trommeslagar Tommy Lee, og gitarist Mick Mars. I 1992 forlét Neil bandet og John Corabi vart ny vokalist. I 1997 kom Neil tilbake til bandet.
Fylkesveg 325 i Rogaland
Fylkesveg 325 i Rogaland går mellom Sentrum og Skjæveland i Sandnes kommune.
Fram til 2007 var vegen del av riksveg/fylkesveg 44.
Kommunar og knutepunkt
St. Olavs gate Jærvegen
Leewardøyane
Leewardøyane er dei nordlege øyane i Dei små Antillane, aust for Puerto Rico og sørover til Dominica. Dei er ein del av Vestindia. Øyane ligg på grensa mellom det nordaustlege Karibiske havet og det vestleg Atlanterhavet. Den sørlege delen av Dei små Antillane vert kalla Windwardøyane.
Namnet
Øyane vart kalla leeward, som tyder «på lesida» fordi dei rådande vindane i området blest får aust (sjå passatvind). Desse øyane er derfor nedstraums, eller på lesida av, dei søraustlegaste Windwardøyane, øygruppa som først møter passatvindane.
Geografi
Leewardøyane dekkjer fleire øystatar.
Det er fleire aktive vulkanar på øyane, og i nyare tid har Montserrat hatt eit større utbrot.
Piotr Lisek
Piotr Lisek er ein polsk friidrettsutøvar frå Duszniki som tevlar i stavhopp. Han vann sølvmedaljen i VM 2017 og tok broner i VM 2015 så vel som i VM 2019.
Leewardøyane
Historie
I eldre tider vart øyane busette av karib-folket, som har gjeve namn til Karibia, og taíno-folket. Somme etterkomarar etter desse gruppe lever framleis på øyane.
Piotr Lisek
Doping
Lisek testa ved den polske friidretts-meisterskapen i juni 2012 positivt på metylheksanamin og vart utestengd frå idrett i seks månader.
Leewardøyane
Historie
Øyane var av dei første delane av Amerika som kom inn under Det spanske imperiet. Europeisk kontakt vart først gjort under den andre reisa til Kristoffer Columbus, og mange av stadnamna kjem frå denne perioden. Til dømes kjem Montserrat frå Santa Maria de Montserrate, etter den heilage jomfrua av Montserratklosteret, som ligg på fjellet Montserrat, og er eit nasjonalt helgenskrin for Catalonia.
Piotr Lisek
Meisterskap og rekordar
Lisek vart sjettemann i europameisterskapen 2014 med 5,65 meter. Året etter tok han han seg over 5,80 m i fyrste forsøk då VM fann stad i Beijing, det same gjorde landsmannen Paweł Wojciechowski og franske Renaud Lavillenie, alle tre fekk ein bronsemedalje. I 2016 enda Lisek på fjerdeplass både i europameisterskapen og i sommarleikane.
Leewardøyane
Øyar i Leewardøyane
Generelt frå nordvest til søraust:
Den vesle og fjerntliggande øya Isla Aves vert stundom rekna med i gruppa.
Piotr Lisek
Meisterskap og rekordar
Ved verdsmeisterskapen 2017 i London gjorde Lisek personbeste med 5,89 m og kneip sølvmedaljen framom Reynaud Lavillenie, verdsmeister vart Sam Kendricks frå USA med 5,95 m. Den 1. august 2018 sette Lisek i Wittenberg polsk rekord med 5,94 meter. I juli 2019 forbetra han rekorden til 6,01 m ved DL-stemnet i Lausanne. Berre få dagar seinare, den 12. juli, svinga han seg over 6,02 meter då han sigra ved DL-stemnet i Monaco.
I pio ómorfi méra
«I pio ómorfi méra», gresk «Η πιο όμορφη μέρα», er ein singel av Sofía Patsalídes, gjeven ut 23. september 2014. Songen er skriven av Stavros Stavrou, Sofía Patsalídes og Aléx Panayí. 3. november 2014 vart singelen gjeven ut på albumet Junior Eurovision Song Contest 2014: Malta.
Junior Eurovision Song Contest 2014
«I pio ómorfi méra» vart vald internt av Radiofonikó Ídrima Kýprou til å representere Kypros i Junior Eurovision Song Contest 2014 i Marsa på Malta. Sofía Patsalídes framførte songen på gresk og engelsk, og enda på niandeplass med 69 poeng; åtte frå Bulgaria og San Marino, sju frå barnejuryen, Sverige og Nederland, fem frå Italia, fire frå Georgia, Slovenia og Montenegro og tre frå Kviterussland og Russland. I tillegg fekk alle land tolv poeng for at ingen skulle stå att utan.
Agnete Husebye
Agnete Sofie Monadatter Husebye, også kjend under pseudonymet Agnetesh, er ein norsk youtubar.
Stortingsarkivet
Stortingsarkivet er eit arkiv med dokument frå Stortinget si politiske, konstitusjonelle og administrative verksemd frå 1814 og fram til no. Arkivet omfattar historiske dokument, Stortingets saksarkiv, biletarkiv og ljodarkiv. Mellom anna har arkivet dokument frå Riksforsamlinga på Eidsvoll.
Agnete Husebye
Biografi
I 2019 vann Husebye prisen «Norges favorittinfluenser», som vart delt ut under Kids' Choice Awards. I august 2019 vart ho kåra til «Årets Youtuber» under NRKs Gullsnutten.
Air Cut
Air Cut er det fjerde studioalbumet til det engelske progressive rockebandet Curved Air, innspelt og utgjeve i 1973 etter at tre av dei opphavlege medlemmane i bandet slutta. Berre Sonja Kristina og Mike Wedgwood var att frå det førre albumet deira og Air Cut tok dei slik sett i ein meir rockeprega retning.
Ol' Man River
«Ol' Man River» er ein song frå musikalen Show Boat (Teaterbåten) frå 1927. Musikken blei skriven av Jerome Kern og teksten av Oscar Hammerstein II. Han er den best kjende songen frå musikalen, og er spelt inn ei rekkje gonger. Songen blir framført av hamnearbeidaren Joe i musikalen. Han set opp den endelaust flytande Mississippi-elva mot det harde slitet til fattige afroamerikanar.
Songen blei framført av Paul Robeson i ei oppsetjing av Show Boat i London i 1928 og i filmatiseringa frå 1936. Andre utøvarar som har spelt han inn er mellom anna Bing Crosby, Frank Sinatra, Robert Merrill, Al Jolson, Sam Cooke, Screaming Jay Hawkins, Cilla Black, Django Reinhardt, Ray Charles, Cher, The Beach Boys og Aretha Franklin.
I nyare versjonar er teksten ofte noko endra. Særleg det kontroversielle ordet «nigger» blir som regel bytta ut med eit anna uttrykk, som «darkies», «colored folks» eller «here we all work».
Den indiske songaren Bhupen Hazarika, som møtte Paul Robeson då han studerte ved Columbia University, har laga tre omdikta versjonar av songen, på assameisk, bengali og hindi. På førstnemnde språk priser songen elva Brahmaputra og på dei to siste er han vigd Ganga.
Anton Carl Hartmann
Anton Carl Hartmann var ein tysk-norsk kjøpmann og stortingsmann, fødd i Flensburg og død i Kristiansand.
Hartmann innvandra til Noreg då han var 21 år gammal. Han byrja arbeide hos kjøpmann Josias Schmidt i Kristiansand. Etter Schmidt døydde, gifta Hartmann seg med enkja hans. Frå 1827 var Hartmann kjøpmann i byen til han døydde. Han var medlem i bystyret 1837-49 og 1855-58, ei tid ordførar i byen. Elles var han sjef for sparebanken og styremedlem 1842-60 i Noregs Bank si avdeling i Kristiansand.
Hartmann representerte valkrinsen Kristiansand på stortinget i 1854 og 1857, og på omframtstortinget i 1858. I 1854 og 1857 var han medlem i Næringskomiteen, i 1858 i komiteen om brennevinsavgifta.
Air Cut
Mottaking
AllMusic gav ein varm omtale av sporet «Metamorphosis», men var elles lunken til resten av albumet, og skreiv at dei fleste songane var streite rockesongar og «synte ei gruppe som prøvde å nå ut til eit vidare publikum utan å overbevise om at dette var det rette å gjere.» Dei konkluderte med at det mest interessante med Air Cut var at det var debuten til Eddie Jobson.
Vincenzo Cantiello
Vincenzo Cantiello er ein italiensk songar.
Junior Eurovision Song Contest 2014
Dette var fyrste gong Italia deltok i Junior Eurovision Song Contest, og fyrste gong eit land har vunne tevlinga same år som det debuterte. Cantiello sørga òg for Italia sin fyrste siger i ein Eurovision-tevling siden Eurovision Song Contest 1990.
Det kanadiske polararkipelet
Det kanadiske polararkipelet er ei stor gruppe øyar som ligg nord for fastlandet i det nordlege Canada. Øygruppa består totalt av 36 469 øyar, der 94 blir rekna som større øyar (med eit areal større enn 130 km²). Totalt areal er anslått til rundt 1,4 millionar km².
Geografi og geologi
I arkipelet finst seks av dei 30 største øyane i verda. Baffinøya er den største, på storleik med Spania. Mellom øyane ligg store sund, område som andre stader i verda ville blitt karakteriserte som hav. Sunda utgjer ulike ruter av den historiske Nordvestpassasjen.
Øygruppa dekker eit enormt område. Dei sørlegaste øyane, inst i Hudsonbukta, ligg på høgde med London. Det nordlegaste punktet er ca. 750 kilometer frå Nordpolen. Avstanden aust-vest er om lag 2 750 kilometer.
Dei store austlege øyane i arkipelet er fjellrike, med toppar på over 2 000 moh. Dei høgareliggande områda på desse øyane er normalt dekte av is, denne utgjer 75 % av all is og breis i Canada, og 1/3 av landisen i verda, bortsett frå på Grønland og i Antarktis. Dei austlege øyane inkluderer òg den nordlege delen av det kanadiske skjoldet, som i nokre område består av flattliggande stein frå paleozoikum (251-542 millionar år gammal).
Den geologiske variasjonen har laga eit mangfald av ulike typar landskap: taggete fjellrekker, djupe fjordar mellom høge fjell, høglands- og låglandssletter. Området er rikt på mineral, m.a. gull og diamantar, medan ein har funne olje og gass i område med sedimentær stein. Det er òg funne kol i nokre område.
I sunda mellom øyane varierer havdjupna mellom 100 og 600 meter. Kontinentalsokkelen når djupner frå 550 meter i vest til 200 meter i aust. Den dominerande straumretninga er frå Nordishavet gjennom Naressundet og vidare austover gjennom Lancastersundet.
Dei største øyane
NT = Nordvestterritoria, NU = Nunavut
Flora og fauna
Talet på plantearter minkar betrakteleg nord for fastlandet i Canada. Det finst ikkje tre eller skog på øyane. I staden dominerer vegetasjon som er typisk for tundra: dvergbuskar, gras, mose og lav. Det finst om lag 270 artar av karplantar, 325 artar av mose, 100 artar av levermose og 550-600 artar av lav.
Talet på dyrearter minkar òg nord for fastlandet. Det finst rundt 20 artar av pattedyr på øyane, i små tal. Øyane er habitat for peary-karibuen, den minste av karibu-artane. Andre pattedyr på øyane er moskusfe, fjellrev, arktisk ulv, lemen og polarhare. Om sommaren held meir enn 60 fuglearter til i arkipelet, men berre 6 av desse overvintrar. Havområda rommar artar som isbjørn, kvalross og ulike kval- og selartar, mellom anna narkval og kvitkval.
Av insekt finst rundt 700 artar i arkipelet.
Klima
På dei nordlegaste øyane er det mørketid 3-4 månader om vinteren, og midnattssol 3-4 månader om sommaren. Gjennomsnittleg årstemperatur ligg på rundt –20°C i nord og –6°C sør på Baffinøya. Sommartemperaturen stig over frysepunktet berre i eit par månader. Nedbørsmengdene er små, frå 400 mm årleg sør på Baffinøya, til 100 mm sentralt på Ellesmereøya. Dronning Elizabeth-øyane blir rekna som polar ørken, med mindre enn 150 mm årleg nedbør. Heile området er dekt av permafrost, opptil 550 meter djup. Eit meter-tynt lag tiner om sommaren.
Historie
Det kanadiske polararkipelet har vore folkesett av inuittar og føregangarane deira i rundt 4 000 år. Det bur framleis inuittar her, spreidd langs kysten av øyane. Det har vore kontakt mellom dei grønlandske og dei kanadiske inuittane. Dei hadde òg kontakt med norrøne folk som budde i Grønland i mellomalderen. Den europeiske utforskinga av området byrja for alvor seint på 1500-talet. Martin Frobisher, John Davis, William Baffin og Robert Bylot drog på ulike ekspedisjonar for å leita etter Nordvestpassasjen. Mange geografiske særdrag i området er oppkalla etter dei.
Det blei gjort fleire forsøk på å finna Nordvestpassasjen fram til byrjinga av 1900-talet, då Roald Amundsen lykkast med forsøket sitt.
Winnipeg
Winnipeg (uttalt /ˈwɪnɨpɛɡ/) er hovudstaden og største byen i provisen Manitoba i Canada. Han ligg nær den midtre breiddegraden i Nord-Amerika, i kryssinga for dei historiske elvene Red og Assiniboine, eit punkt som i dag blir omtalt som The Forks (Skiljevegane). Winnipeg er eit kulturelt og økonomisk regionssenter, og over halve folkesetnaden frå Manitoba bur i og rundt storbyområde som er det åttande største storbyområde i Canada og den sjuande største kommunen. Folkesetnaden i storbyområdet var den 1. juli 2008 på kring 719 200 innbyggjarar. Ein person frå Winnipeg blir kalla ein winnipeggar.
Før europeisk oppdaging
Winnipeg ligg i kryssinga mellom elvene Red og Assiniboine som i dag er kjent som The Forks, eit historisk område for kanoruter, der urfolket ferda i tusenvis av år. Omsett til vestleg tyding er namnet Winnipeg det same som «grumsa vatn». Arkeologiske utgravingar og studering av spor i naturen har vist at dei innfødde brukte området i tusenvis av år til camping, jakt og fiske, samt handel og jordbruk.
Kolonisering
Dei første europearane som oppdaga området var franskmenn som kom dit i 1738. Sieur de la Vérendrye bygde den første handelslenkja på staden, kalla Fort Rouge. Handelen deira pågjekk i mange tiår fram til Hudson's Bay Company etablerte seg. Franskmennene blanda seg etter kvart med urfolkesetnaden både genetisk og sosialt. Desse menneska vart kalla métis, og knytte nære band mellom dei ulike folkegruppene etterkvart som koloniseringa ekspanderte. Lord Selkirk var involvert i den første permanente busetjinga Red River Colony, som låg på eit landområde kjøpt av Hudson's Bay Company. The North West Company grunnla Fort Gibraltar i 1809, og Hudson's Bay Company grunnla Fort Douglas i 1812. Dei to selskapa kjempa om handelsmajoriteten, både mot kvarandre og dei busette, og øydela mange bygningar i kampane. Det mest kjende slaga var mellom métisane og kolonistane til Lord Selkirk, kalla «Battle of Seven Oaks» (slaget om dei sju eiketrea) i 1816.
Det kanadiske polararkipelet
Historie
I 1999 blei mesteparten av øygruppa del av det nye territoriet Nunavut (som tyder «landet vårt»). Dette gav inuittane større grad av sjølvstyre.
Byar i San Marino
Det er ni castelli eller byar i San Marino:
Ein av dei største byane i republikken, Dogana, er ikkje ein autonom castello, men høyrer til castello Serravalle.
Dhi Bin-distriktet
Dhi Bin-distriktet  er eit distrikt i 'Amran guvernement i Jemen. I 2003 hadde distriktet eit folketal på 30 799 innbyggjarar.
Super Smash Bros.
Super Smash Bros., kjend i Japan som Superfight Smash Brothers, er ein serie av slåstarspel som er utgjeve av Nintendo. Spela inneheld figurar og arenaer henta frå etablerte speleseriar frå spelesystema til Nintendo. Alle dei fem spela i serien er regissert av Masahiro Sakurai.
Spelemekanikkane i serien skil seg ut frå tradisjonelle slåstarspel i og med at målet i spela er å slå ut motstandarar ut av arenaen i staden for å tømme dei for helse. Det opphavlege Super Smash Bros. kom ut i 1999 på Nintendo 64. Spelet fekk ein oppfølgjar i 2001 med Super Smash Bros. Melee på Nintendo GameCube, som vart det mestseljande spelet på dette systemet. Det tredje spelet i serien, Super Smash Bros. Brawl, kom ut i 2008 på Wii. HAL Laboratory var utviklaren av dei to første spela i Super Smash Bros.-serien, men det tredje spelet vart utvikla gjennom eit samarbeid av fleire selskap. Det fjerde innslaget i serien, Super Smash Bros. for Nintendo 3DS og Wii U, kom ut i form av to spel i 2014 til Nintendo 3DS og Wii U. Utgåva til Nintendo 3DS var det første spelet i serien som kom ut på ei handhalden plattform. Det femte spelet i serien, Super Smash Bros. Ultimate, vart utgjeve 7. desember 2018 til Nintendo Switch og inneheld alle slåstkjempane som har vore med i dei tidlegare spela.
Figurar i Super Smash Bros.-serien
Eit oversyn over dei ulike figurane som har vore med i dei fem spela i Super Smash Bros.-serien.
Odd Winger
Odd Winger er ein norsk forfattar og journalist fødd i Strinda.
Henrik Rogstad
Henrik Daae Rogstad var fylkesfører i Nasjonal Samling (NS) for Sør-Trøndelag under andre verdskrigen.
Odd Winger
Winger debuterte i 1953 med romanen Mot Land's End, og har sidan skrive fleire romanar, novellesamlingar og barnebøker.
Han blei tilsett i Dagbladet i 1958.
Henrik Rogstad
Bakgrunn og virke
Han var ei kort tid med i NS’ ungdomsfylking i 1936, men kom ikkje aktivt med i partiet før sommaren 1940, men vart snart fylkesfører for Sør-Trøndelag på initiativ av NS' generalsekretær, Rolf Jørgen Fuglesang. Han vart verdsett for å ha ein særs sosial profil, ved at han blant anna lånte ut leilegheita sin til bostadsløyse ved nokre høve.
Rogstad vart rekna blant dei mest tyskvennlege blant dei norske nazistane og vart kritisert, òg innover i NS, for å hjelpa tyskarane i Trondheim med å setja opp gissellista ved unntakstilstanden i 1942. Etter likvidering av Karl Marthinsen 8. februar 1945 vart òg Rogstad øvste leiar av Hirden.
Då nederlaget nærma seg vinteren og våren 1945 tilhøyrde Rogstad dei mest stridbare og kampinnstilte i NS, saman med blant andre Jonas Lie. I februar 1945 vart han utnemnd til leiar for Hirden, og starta førebuing på å kunna omdanne denne til ei militær eining i tysk teneste dersom det vart ein alliert invasjon. Heilt utan politibakgrunn og trass sterke protestar frå politiet vart Rogstad i april 1945 òg ansvarleg for Statspolitiet.
I mai 1945 forskansa ei lita gruppe seg på Skallum gard i Bærum saman med han, Jonas Lie og Sverre Riisnæs, inntil dei vart oppfordra til å forlata garden. Alle, bortsedd frå Rogstad, Lie og Riisnæs forlét garden. 10. mai skaut Henrik Rogstad seg i spisestuen på Skallum gard. Lie døydde, sannsynlegvis av stress og stort alkoholkomsum. Riisnæs overgav seg til slutt åleine som einaste gjenverande.
Rogstad hadde gifta seg fire dagar før sin død, og hadde nyleg vorte far. Han er gravlagd i Trondheim.
Fylkesveg 320 i Rogaland
Fylkesveg 320 i Rogaland går mellom Brådet og Kjellingland i Sandnes kommune. Vegen er 5,7 km lang.
Fylkesveg 320
Fylkesveg 320 finst i fleire fylke i Noreg:
Anton Harris
Anton Theodor Harris var ein norsk embetsmann frå Larvik, stortingsmann 1848 og 1851.
Far til Harris var skipper. Sjølv vart han student frå katedralskulen i Christiania i 1822 og utdanna cand.jur. i 1829. Dei neste åra fungerte han fyrst som sorenskrivar og deretter som protokollsekretær i Høgsteretten. Frå 1836 var han byråsjef i Kyrkjedepartementet, perioden 1839-44 var han stiftsoverrettsprokurator i Christiania. Sidan var han stiftamtmann i Tromsø stift og amtmann i Finmarken 1844-53 og amtmann i Stavanger 1853-63. Siste leveåra var han sorenskrivar i Nordre Jarlsberg, busett i Sande i Vestfold.
Harris representerte Tromsø på stortinget 1848 og Tromsø og Hammerfest på stortinget 1851. I 1848 var han medlem i Næringskomite nr 1, i 1851 i Konstitusjonskomiteen og Arbeidarkomiteen. Allereie i 1837 var han med i ein kongeleg kommisjon om bergverkslova.
Rebuffbreen
Rebuffbreen er ein sidebre som stig ned frå Deep Freeze Range og ut i Campbellbreen 7 km søraust for toppen av Mount Mankinen i Victoria Land. Han vart namngjeven av den nordlege geolog-gruppa frå New Zealand Geological Survey Antarctic Expedition (NZGSAE), 1962–63, fordi gruppa vart hindra frå å nå fram til breen. Rebuff tyder avvising på engelsk.
Théâtre du Vieux-Colombier
Théâtre du Vieux-Colombier er eit teater i nr. 21 i gata rue du Vieux-Colombier i 6. arrondissement i Paris i Frankrike. Det vert nytta som ein av spelestadene for teateret la Comédie-Française.
Soga
Teateret vart skipa i oktober 1913 av den framståande kulturpersonen og teatermannen Jacques Copeau (1979-1949) i lokala etter Athénée-Saint-Germain. Han namngav teateret etter namnet på gata for at publikum lettare skulle finne fram til det. Som modell for emblemet åt teateret nytta han eit motiv med to duer på ei golvhelle frå kyrkja San Miniato i Firenze (gatenamnet  rue du Vieux-Colombier tydar «gata med det gamle dueslaget», ein bygning for tamme duer).
The Mamas
The Mamas er ei svensk-amerikansk soul- og gospelgruppe, beståande av Ashley Haynes, Loulou Lamotte og Dinah Yonas Manna. The Mamas vann Melodifestivalen 2020 og skulle ha representert Sverige i Eurovision Song Contest 2020 med songen «Move». Men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020.